kardosdrur/scandi-wiki huggingface dataset:
Røyken Station

Røyken Station (Røyken stasjon) er en jernbanestation, der ligger i Røyken kommune på Spikkestadlinjen i Norge. Stationen består af et spor og en perron med et stationsbygning i gulmalet træ samt en parkeringsplads.

Historie 
Røyken Station blev indviet officielt 7. oktober 1872 under stort fremmøde. Det var meningen, at indvielsen skulle forestås af kong Karl 4. (i Sverige Karl 15.), og derfor blev der indhugget en kongekrone med CXV og årstallet 1872 i fjeldvæggen på stationsområdet. Kongen døde imidlertid 18. september, og åbningen blev i stedet foretaget af statsråd Vogt. Kongemærket blev senere flyttet til sin nuværende placering i forbindelsen med banens elektrificering og anlæggelsen af et tredje spor i 1921-1922.

Stationen blev anlagt lige nedenfor Røyken kirke. Stationen bestod fra starten af en stationsbygning med brændeskur, et pakhus og et vandtårn, der blev forsikret for sammenlagt 3.250 speciedaler. Stationsbygningen og pakhuset er senere bygget om, mens brændeskuret blev revet ned i 1960 og vandtårnet i 1963. Vandet, der var nødvendigt til damplokomotiverne, blev hentet gennem en egen vandledning fra en dam ved Hannestad, der ligger ved den nuværende golfbane.

Røykens første stationsmester hed Nils Peter Amundsen og hans årsløn var sat til 225 speciedaler og 29 skilling. Det første driftsår havde Røyken Station i alt 18.331 passagerer, hvoraf 9.389 rejste til Drammen. Billetprisen var 45 øre på 2. klasse. Billetprisen til Oslo (dengang Kristiania) var 80 øre på 2. klasse.

Ved åbningen var Røyken Station den eneste station i Røyken kommune. Spikkestad fik først i 1885 et trinbræt, der blev udvidet til station i 1911. Hallenskog fik en holdeplads i 1933.

Banen var anlagt som smalsporet med sporvidden 1.067 mm. I 1920 blev den ombygget til normalspor med sporvidden 1.435 mm. Elektrificeringen blev fuldført og indviet officielt 26. november 1922.

I dag betjenes Røyken Station af NSB's lokaltog mellem Spikkestad og Lillestrøm. I teknisk og sikkerhedsmæssig forstand er den et trinbræt med kun et spor og derfor ingen mulighed for krydsninger. Den blev den nedgraderet fra station til trinbræt, da Spikkestadlinjen blev fjernstyret på grund af problemer med at ombygge sikringsanlægget.

Litteratur

Eksterne henvisninger 

Stationer på Spikkestadlinjen
Etableret i 1872
Jernbanestationer i Viken
Svanningetalen

Svanningetalen blev afholdt onsdag den 4. august 1965 af Venstres leder Poul Hartling, der havde overtaget posten efter den navnkundige Erik Eriksens afgang sidst i maj samme år.

Talen blev holdt i Svanninge Sognegård på Fyn, heraf navnet. I talen friede Hartling til Det radikale Venstre, som ellers havde været Socialdemokratiets traditionelle regeringssamarbejdspartner. 

Der var i 1963 med statsminister Jens Otto Krags såkaldte "helhedsløsning" opstået en sprække imellem Socialdemokratiet og Det radikale Venstre, og denne sprække udnyttede Hartling i Svanninge Bakker til at invitere De Radikale til et nærmere samarbejde. Han mente, at de delte de samme liberale værdier. 

Talen blev i radikale kredse først modtaget med forbehold, men efter valget 23. januar 1968, hvor De Radikale gik klart frem, opstod der en situation, hvor partiet kunne vælge imellem at gå den traditionelle vej med et svækket Socialdemokrati som regeringspartner eller at søge nye veje med Venstre og Konservative. 

Der indledtes da sonderinger/forhandlinger imellem Venstre, Konservative og Radikale. Poul Hartling havde forestillet sig selv som statsminister i en borgerlig regering, men han blev her udmanøvreret af De Konservatives leder, Poul Sørensen, der pegede på den radikale leder Hilmar Baunsgaard. Hartling måtte da bide i det sure æble og nøjes med posten som udenrigsminister.

Svanningetalen fra 1965 blev således fundamentet for VKR-regeringen fra januar 1968 til september 1971.

Danmarks politik
Taler
Tour of Alberta

Tour of Alberta er et canadisk etapeløb i landevejscykling som arrangeres hvert år i september. Løbet blev for første gang arrangeret i 2013. Løbet er af UCI klassificeret med 2.1 og er en del af UCI America Tour.

Vindere

Eksterne henvisninger
 

Cykelløb i Canada
Etableret i 2013
Georges-Kévin N'Koudou

Georges-Kévin N'Koudou Mbida (født 15. januar 1995) er en fransk fodboldspiller, der spiller som midtbanespiller for den engelske fodboldklub Tottenham Hotspur, samt .

Eksterne henvisninger 
 

Fodboldspillere fra Frankrig
Fodboldspillere fra Tottenham Hotspur F.C.
Fodboldspillere fra Burnley F.C.
Deltagere ved verdensmesterskabet i fodbold 2022
Kærlighed og andre katastrofer

Kærlighed og andre katastrofer er en dansk dramakomedie instrueret af Sofie Stougaard, der havde premiere den 1. september 2016.

Medvirkende 
 Lars Ranthe, Frederik
 Christine Albeck Børge, Rosa
 Ellen Hillingsø, Sonja
 Paw Henriksen, Vagn
 Bebiane Ivalo Kreutzmann, Puk
 Jens Askær Iversen, Alex
 Lisbet Dahl, Hannah
 Mads Wille, John
 Benedikte Hansen, Kat
 Ole Lemmeke, Læge
 Caspar Phillipson, Ejendomsmægler
 Frederik Meldal Nørgaard, Mand på hotel

Eksterne henvisninger 
 

Spillefilm fra Danmark
Danske film fra 2016
Bell hooks

Gloria Jean Watkins, bedre kendt som bell hooks (født 25. september 1952 i Hopkinsville i Kentucky - 15. december 2021) var en amerikansk forfatter, filosof, feminist og politisk aktivist.

I 1990-erne blev hun en af den amerikanske feminismes forgrundsfigurer. I en af hendes mest kendte bøger, Ain’t I a Woman? skriver hun om racismens historiske konsekvenser for sorte kvinder, mediernes stereotyper om sorte kvinder, og om "white-supremacist-capitalist-patriarchy", det "hvide kapitalistiske-patriarkat". hooks definerer feminisme som "en bevægelse for at stoppe sexisme, udnyttelse af kvinder og undertrykkelse."

hooks skrev mere end 30 bøger.

Navnet bell hooks tog hun fra sin oldemor, og nægtede at stave det med store bogstaver, da hun ønskede at bringe opmærksomhed til værket, fremfor navnet.

Hun kritiserede den hegemoni, som hun mente findes inden for traditionel amerikansk feminisme, hvor angiveligt især hvide middelklassekvinder har formuleret problemer og løsninger. Selv forsøgte hooks at forene feminismen med et tydeligt klasseperspektiv.

Referencer

Eksterne henvisninger 

Feminister fra USA
Forfattere fra USA
St. John (flod)

Saint John er en ca. 673 km lang flod som i hovedparten af dens længde løber i den canadiske provins New Brunswick. Den udspringer i delstaten Maine i USA, og passerer også den canadiske provins Québec. To forskellige steder udgør den grænsen mellem USA og Canada. St. John har et afvandingsområde på omkring 55.000 km2 hvoraf lidt over halvdelen er i New Brunswick. Det er den næstlængste flod som udmunder i Atlanterhavet mellem St. Lawrence og Mississippi efter Susquehanna River. St. John er blevet kaldt Nordamerikas Rhin. Floden er reguleret af dæmninger til vandkraftværker ved Mactaquac, Beechwood og Grand Falls.

Se også 
 Canadas længste floder

Referencer 

Vandløb i Canada
Vandløb i Maine
St. John (flertydig)

St. John eller Saint John kan henvise til:
 Sankt Jan – ø i Caribien, som hedder Saint John på engelsk
 Saint John – den største by i den canadiske provins New Brunswick.
 St. John (flod) – flod i Maine, USA, og Québec og New Brunswick, Canada som udmunder ved byen Saint John
Liège-Bastogne-Liège 2015

Liège-Bastogne-Liège 2015 var en endagsklassiker, der fandt sted i de Ardennerne i Belgien den 26. april 2015. Det var den 101. udgave af Liège-Bastogne-Liège og var det fjerde monument i 2015-sæsonen. Løbet var en del af UCI World Tour 2015 og blev organiseret af Amaury Sport Organisation (ASO), der også arrangerer Tour de France.

Hold og ryttere

Danske ryttere 
Jakob Fuglsang kørte for 
Michael Valgren kørte for 
Chris Anker Sørensen kørte for 
Rasmus Quaade kørte for 
Rasmus Guldhammer kørte for 
Martin Mortensen kørte for 
Michael Reihs kørte for

Resultat

Referencer

Eksterne henvisninger 

UCI World Tour 2015
2015
Andrea Benetti

Andrea Benetti (født 15. januar 1964 i Bologna, Italien) er en italiensk maler.

Benetti skrev 2006 Manifesto dell'Arte Neorupestre ('Manifest for ny hulekunst' ?), som han 2009 præsenterede på den 53. Venedigbiennale ved Università Ca' Foscari Venezia.

Benettis kunst er inspireret af en direkte og indirekte henvisning til de første former for kunst lavet af det forhistoriske menneske. Han brugte stilistiske træk fra hulemalerierne og skabte værker med stiliserede zoomorfe og antropomorfe motiver, geometriske og abstrakte former med farvefelter, som skulle skabe en etisk og filosofisk bro mellem forhistorie og samtidighed, understreget ved brugen af vegetabilske pigmenter og teknikker som basrelief og graffiti.
Hans arbejde findes i nationale og udenlandske kunstsamlinger (bl.a. De Forenede Nationer, Vatikanet og Quirinalet).
 
I 2020 blev Benetti tildelt "Nettuno-prisen" i byen Bologna.

Galleri

Museer og samlinger (udvalg) 
 FNs kunstsamling ( New York, USA) 
 Vatikanets kunstsamling ( Città del Vaticano ) 
 MACIA - Italiensk museum for moderne kunst i Amerika ( San José - Costa Rica ) 
 Quirinal Art Collection ∙ Italiens præsidentskab for republikken ∙ (Rom - Italien) 
 Palazzo Montecitorio ∙ Italiensk parlament ∙ Chamber Of Deputie (Rom - Italien)

Referencer

Eksterne henvisninger 

 Hjemmeside for Andrea Benetti (it./en.)
 Andrea Benetti på Treccani-encyklopædi
 Bibliografi 
 Andrea Benetti - Præsentationsvideo

Malere fra Italien
Personer fra Bologna
Udspring under sommer-OL 2016 – 10 meter platform (herrer)

Mændenes 10 meter platformskonkurrence ved sommer-OL 2016 i Rio de Janeiro fandt sted den 19. og 20. august på Maria Lenk Aquatic Center i den olympiske park.

Tidsoverigt 
Alle tider er i brasiliansk tid (UTC-3)

Resultat 
Grøn betegner finalister.

Referencer 

10 meter platform (herrer)
Phélipeaux og Pontchartrain

Phélipeaux (også: Phelipeaux, Philippaux) og Pontchartrain var to fantomøer i søen Lake Superior i Nordamerika, som man på et tidspunkt troede var rigtige øer og som var vist på tidlige kort mellem Keweenaw-halvøen og Isle Royale.

De optrådte første gang på et kort af den franske kartograf Jacques-Nicolas Bellin. Senere blev de også medtaget på andre kort, bl.a. også på det såkaldte Mitchellkort fra 1755 af John Mitchell som i 1783 var grundlaget for fredsforhandlingerne i Paris mellem USA og det britiske Canada. Ifølge fredsaftalen skulle Phélipeaux tilhøre USA, og Pontchartrain den britiske krone.

Ekspeditioner i 1820'erne kunne ikke finde øerne, og de forsvandt fra kort lavet efter 1824. I dag antages det at Bellin opfandt øerne til ære for sin mæcen Louis Phélypeaux, Greve af Maurepas og Pontchartrain

Referencer 

Fantomøer
Øer i Canada
Øer i USA
Øer i søer
Tetrahymena

Tetrahymena er en slægt af fritlevende ciliater. Det er mikrober som kan skifte mellem levemåderne kommensal og patogen. Tetrahymena er almindelig i ferskvandsdamme og er 30-60 mikrometer store. De arter af Tetrahymena, der anvendes som modelorganismer i biomedicinsk forskning, er Tetrahymena thermophila og Tetrahymena pyriformis.

Tetrahymena thermophila 

Tetrahymena thermophila har to cellekerner. Tetrahymena thermophila eksisterer i syv forskellige køn, som kan reproducere i 21 forskellige kombinationer - og en enkelt Tetrahymena thermophila kan ikke reproducere sig seksuelt med sig selv.

Kilder/referencer

Eksterne henvisninger 

Tetrahymena Stock Center at Cornell University
ASSET: Advancing Secondary Science Education thru Tetrahymena
Tetrahymena Genome Database
Biogeography and Biodiversity of Tetrahymena

Ciliophora
Protozoer
Tetrahymena thermophila

Tetrahymena thermophila er frit-levende mikrober som er en ciliat protozo, som også kan skifte mellem levemåderne kommensal og patogen. Tetrahymena thermophila er almindelig i ferskvandsdamme og er 30-60 mikrometer stor.

En modelorganisme i eksperimentalbiologi 

Som en ciliat protozo udviser Tetrahymena thermophila kernedimorfisme: To typer af cellekerner. Tetrahymena thermophila har samtidigt en større somatisk makrokerne og en mindre kimbane mikrokerne (til sex) i hver celle og kernerne udfører forskellige funktioner med distinkte cytologiske og biologiske egenskaber. Denne unikke alsidighed tillader videnskabsfolk til at anvende Tetrahymena thermophila til at identificere adskillige vigtige faktorer vedrørende genekspression og genomintegritet. Herudover har Tetrahymena thermophila hundreder af cilier og har komplicerede mikrotubulistrukturer, hvilken gør Tetrahymena thermophila til den optimale model til at illustrere diversitet og mikrotubulisystems funktioner.

Tetrahymena thermophila eksisterer i syv forskellige køn, som kan reproducere i 21 forskellige kombinationer - og en enkelt Tetrahymena thermophila kan ikke reproducere sig seksuelt med sig selv. Hvert individ "beslutter" hvilket køn den vil blive under parring via en stokastisk proces.

Kilder/referencer

Yderligere læsning 
 Methods in Cell Biology Volume 62: Tetrahymena thermophila, Edited by David J. Asai and James D. Forney. (2000). By Academic Press

Eksterne henvisninger 

 Tetrahymena Stock Center at Cornell University
 ASSET: Advancing Secondary Science Education thru Tetrahymena
 Tetrahymena Genome Database
 Biogeography and Biodiversity of Tetrahymena
 Tetrahymena thermophila Genome Project  at The Institute for Genomic Research

Ciliophora
Protozoer
Køn
Afrikansk vildæsel

Det afrikanske vildæsel (Equus africanus) er en art i hestefamilien og stamformen til tamæslet. Det forekommer hovedsageligt i Somalia og Etiopien i det nordøstlige Afrika, hvor det lever i meget uvejsomme bjergområder.

Udseende 
Det afrikanske vildæsel er grågul om sommeren og stålgrå om vinteren med en hvid bug. På benene findes uregelmæssige tværstriber. Hovedet er stort og den har lange ører. Hovene er smalle. Den har en skulderhøjde på op til 140 centimeter og en vægt op til 275 kilogram, men vejer normalt kun 200-230 kg. Manen er kort og delvis opretstående. Halen er omkring 40 centimeter lang og slutter med en mørk dusk.

Levevis 
Det afrikanske vildæsel er specialiseret i at kunne leve under ekstreme forhold, idet det kan klare hård tørke, store temperaturforskelle og sandstorme. Den kan klare sig med en føde, der foruden græs kan bestå af bark, blade og tykbladede saltplanter. Den holder mest til i halvørkner og i klippeterræn og er en dygtig klatrer. Vildæslet er de uparrettåede hovdyrs parallel til geden. Den er desuden i stand til at drikke brakvand.

Vildæsler er flokdyr, men flokkene er meget løst sammensat og de har intet egentligt hierarki. En flok kan have omkring 40 til 50 dyr den ene dag og betydeligt færre den anden dag. Hingstene har normalt et territorium som de markerer med dynger af ekskrementer. Han kan tolerere en anden hingst i sit territorium, så længe der ikke findes en hoppe i brunst i nærheden. Hoppen er drægtig i cirka et år.

Underarter 
Der findes to nulevende vilde underarter af det afrikanske vildæsel og desuden tamæslet, der også regnes som en underart.
 Equus africanus africanus (nubisk vildæsel) - forekommer fra det østlige Sudan til Rødehavet. I Sudan og Eritrea er den næsten udryddet, men i dele af Sahara forekommer den stadig.
 Equus africanus somaliensis (somalisk vildæsel) - forekommer i Somalia og Etiopien.
 Equus africanus asinus (tamæsel) - den domesticerede form.

Se også 
 Onager
 Kiang

Noter

Kilder og eksterne henvisninger
Borstel (Holsten)

Borstel er en by og en kommune i det nordlige Tyskland, beliggende i Amt Bad Bramstedt-Land i
den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Borstel ligger omkring syv kilometer nordvest for Bad Bramstedt og fem kilometer nordøst for Kellinghusen. Jernbanen Hamborg-Altona–Kiel krydser kommunen på strækningen mellem Elmshorn og Neumünster.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Argon 18

Argon 18 er en canadisk cykelproducent, grundlagt i 1989 af den pensionerede cykelrytter Gervais Rioux i Montreal, Quebec. Navnet er afledt fra grundstoffet Argon, der er nummer 18 i det periodiske system. Cyklerne bliver designet med stel i kulfiber eller aluminium, og bliver solgt i mere end 50 lande. 

Argon 18 sponserer også professionelle cykelhold, og professionelle triatleter.

Eksterne henvisninger 

 Argon 18's officielle websted

Sportsudstyrsproducenter fra Canada
Etableret i 1989
Cykelproducenter
Cykelmærker
Kodenavn: Naboens Børn

Kodenavn: Naboens Børn (originaltitel: Codename: Kids Next Door forkortet KND) er en amerikansk tegnefilmserie skabt af Tom Warburton, der sendes på tv-stationen Cartoon Network. Serien består af 6 sæsoner med i alt 78 afsnit, der typisk er delt i to med hver deres titel og handling. Afsnittenes titler er som standard sammensat af "Operation:" og et akronym, der giver en ide om hvad afsnittet handler om, for eksempel Operation: M.I.N.I.-G.O.L.F. for et afsnit om minigolf. Serien blev oprindeligt sendt fra 2002 til 2008, hvortil kommer et pilotafsnit, to tv-film og en crossover med Grumme eventyr med Billy og Mandy.

Handling 
Serien handler om de fem børn, der udgør Sektor V af den verdensomspændende paramilitærorganisation Naboens Børn. Sektor V holder til i en avanceret trætophytte i et forstadsmiljø og gør brug af teknologi baseret på husholdningsting. Deres mission er at bekæmpe "voksentyranni" mod børn så som lektier og tandpleje udført af voksne, ældre, teenagere og andre "onde" børn.

Afsnit

Medvirkende

Danske stemmer

Eksterne henvisninger 

 

Animerede tv-serier fra USA
Tv-programmer fra Cartoon Network
Amerikanske tv-serier fra 1990'erne
Amerikanske tv-serier fra 2000'erne
Specialized

Specialized Bicycle Components, Inc. er en amerikansk cykelproducent, grundlagt i 1974 af cykelentusiasten Mike Sinyard i Morgan Hill, Californien.

Historie 
Sinyard begyndte i 1974 at importere italienske cykeldele, som var svære at finde i USA. I 1976 begyndte firmaet selv at fremstille dele, da man introducerede et dæk. De første to egen producerede cykelmodeller kom på markedet i 1981.

Sponsorater 
Mange professionelle cykelryttere har gennem årene benyttet cykler fra Specialized. I 2016 blev UCI World Tour-holdene Etixx-Quick Step, Astana Pro Team og Tinkoff sponsoreret af Specialized.

Eksterne henvisninger 

 Specialized's officielle websted

Sportsudstyrsproducenter fra USA
Californien
Etableret i 1974
Cykelproducenter
Cykelmærker
Morgan Hill

Morgan Hill er en by i Santa Clara County i Californien, ved den sydlige spids af Silicon Valley. Den havde  indbyggere i 2015, og dækker et areal på .

Eksterne henvisninger 

 Morgan Hills officielle websted 

Byer i Californien
Etableret i 1906
Syvmandsrugby under sommer-OL 2016 – Mændenes turnering

Mændenes syvmandsrugbyturnering ved Sommer-OL 2016 blev afholdt i Brasilien. Det blev holdt på Deodoro Stadium, en midlertidig udendørsstadion konstrueret som en del af Deodoro Moderne femkamp Park i Rio de Janeiro. Turneringen blev afholdt fra 9. august til 11. august 2016, som startende med puljekampe før finalerne med medaljenceremoni den 11. august. Legende i 2016 markerede den første gang, at syvmandsrugby har været spillet ved OL, og for første gang siden 1924, at enhver form for rugby har været spillet ved OL.

Fijis guldmedalje var den første olympiske medalje Fiji nogensinde har vundet ved et OL. Storbritannien vandt sølv og Sydafrika besejrede Japan og vandt bronzemedalje.

Referencer 

Mændenes turnering
Morten Backhausen

Morten Backhausen (født 1. januar 1972 i Tjørring) er en dansk tidligere professionel golfspiller, og siden 2009 administrerende direktør for Dansk Golf Union.

I 1993 blev han amatør-europamester på Dalmahoy i Skotland, efter omspil med Lee Westwood. Samme år blev han kåret til "Årets Fund" af Team Danmark.

Fra 1995 til 2001 spillede han på den europæiske Challenge Tour, niveauet under PGA European Tour.

Titler 
 1993 – European Amateur Championship
 1993 – Årets Fund

Referencer

Eksterne henvisninger 
  

Personer fra Herning
Golfspillere fra Danmark
Idrætsledere fra Danmark
Pau López

Pau López Sabata (født 13. december 1994 i Girona) er en spansk fodboldspiller, der spiller som målmand hos den franske klub Marseille. Han er udlånt fra Roma.

Referencer

Eksterne henvisninger 

Fodboldspillere fra Spanien
Fodboldspillere fra Tottenham Hotspur F.C.
Krebshusgården

Krebshusgården har oprindelig været bedested/gæstgiveri med navnet Krebsehus fra ca. 1660. Det blev lukket i 1880. Pga. jernbanens komme i Sorø i 1857 stilnede trafikken af på den gamle kongevej, så har der sikkert ikke været grundlag for at drive gæstgiveri. Fra 1880 blev det en avlsgård, deraf navnet Krebshusgården. Der har været ca. 155 tønder land til gården, da den var på sit højeste.

Fra 1941 til 1961 ejedes gården af Olsens enkefrø. I 1961 købte Sorø Store Ladegård Krebshusgården. De ejede gården indtil 2004, hvor den blev udmatrikuleret fra Sorø Store Ladegård. Fra 2015 er gården ejet af Jan Blume Larsen og Bonnie Rønn Noer.

Referencer 

Bygninger, konstruktioner og anlæg i Sorø
Størfamilien

Størfamilien er en familie af strålefinnede fisk med 4 slægter og ca. 25 arter. Størerne er udbredte på den nordlige halvkugle. De er enten ferskvandsfisk eller vandrefisk som lever i salt- eller brakvand og gyder i ferskvand.

Det er en af de ældste nulevende grupper af benfisk. Der kendes fossiler som er ca. 200 millioner år gamle, og som ligner de nulevende arter. Derfor omtales størerne nogle gange som "levende fossiler".

Stører har en hajagtig form. Deres hales øvre flig er længere end den nedre. Kroppen er beklædt med fem rækker af benplader. Munden sidder på hovedets underside og har ingen tænder. Den kan skydes frem så den danner et rør. Under snuden sidder fire skægtråde.

I Danmark er følgende arter naturligt hjemmehørende, men ikke ynglende:
 Europæisk stør (Acipenser sturio)
 Vestatlantisk stør (Acipenser oxyrinchus)

Arter som er truffet i Danmark på grund af udsætninger og udslip, er bl.a.:
 Sibirisk stør (Acipenser baerii)
 Diamantstør (Acipenser gueldenstaedtii)
 Stjernestør (Acipenser stellatus)
 Belugastør (Huso huso)
 Sterlet (Acipenser ruthenus)

Mange størarter er udryddelsestruede. Der er 27 arter af stør på IUCN's Rødliste, og af dem er 63 % kategoriseret som kritisk truede, som er rødlistens højeste trusselskategori. Fire arter er nu muligvis uddøde. Bestandene er stærkt reducerede på grund af overfiskning. Især er størens ubefrugtede æg, kaldet kaviar, meget eftertragtede. Kaviar fra belugastør kan sælges for op til $10.000 pr. kg. Ødelæggelse af habitater bl.a. i regionen omkring Det Kaspiske Hav er også en medvirkende årsag, ligesom opførelse af dæmninger over floder i Europa, Asien og Nordamerika gennem det sidste århundrede har også afskåret mange stører fra deres ynglepladser. Stører kan leve i op til 100 år, og yngler ikke hvert år, så det vil tage mange år at genoprette bestandene.

Referencer

Eksterne henvisninger
Himmerland Golf & Spa Resort

Himmerland Golf & Spa Resort er et hotel- og golfanlæg, beliggende umiddelbart nord for Sjørup Sø ved landsbyen Gatten i Vesthimmerlands Kommune. Med sine to 18-hullers golfbaner samt 6-huls Pay & Play bane er Himmerland Golf & Spa Resort Nordeuropas største golfresort. Siden 2014 er PGA European Tour-turneringen Made in Denmark blevet afholdt her.

Udover golfbanerne har centeret 80 hotelværelser med 200 senge, og familie og feriehuse, ligesom der blandt andet findes bowlingcenter og Spa og Wellness.

Eksterne henvisninger 
 Himmerland Golf & Spa Resorts officielle websted

Golfklubber og -baner i Danmark
Etableret i 1980
Bygninger, konstruktioner og anlæg i Vesthimmerlands Kommune
JYSK Holding
Feriecentre i Danmark